ועדת הכספים, כנסת 16, פרוטוקול מספר 309, 2005-12-28 10:30

יעקב ליצמן: אני פותח את הישיבה.

יעקב ליצמן: על סדר היום - שינויים בתקציב.

יעקב ליצמן: מספר פניה 695 - תיירות.

יעקב ליצמן: האם יש נציג?

1028: אני מבקש לאשר.

יעקב ליצמן: זו יחידת סמך במשרד התיירות ובסוף שנה נשארו כספים חובות למשכורת.

יעקב ליצמן: מי בעד הפניה?

יעקב ליצמן: רוב, תודה.

יעקב ליצמן: פנייה 695 אושרה.

יעקב ליצמן: אנו עוברים לפניה מספר 696 - תמ"ת.

יעקב ליצמן: הרשאה להתחייב.

יעקב ליצמן: אין נציג.

יעקב ליצמן: פנייה 697

יעקב ליצמן: רשות שדות התעופה, פניה מספר 697.

אהוד אדירי: הפניה נועדה להעביר 30 מיליון שקלים מתקציב של תמיכה ישירה בתעריפים, זה תקציב סל שכולל את כל הסובסידיות למיניהם בתחבורה הציבורית.

אהוד אדירי: מדובר בעודפים שנשארו בסעיף הזה, וזה הולך לסעיף תמיכות שונות לצורך של החזר הלוואה של תוכנית הפיתוח של רשות שדות התעופה.

חיים אורון: זו הקדמה?

אהוד אדירי: התשלום הוא פירעון מוקדם של הלוואה.

חיים אורון: יש להם עודף כסף.

חיים אורון: תשאל את קובי הבר, כשהוא עושה פירעונות מוקדמים – למה פה, ולא בדברים אחרים, שאותנו מעניינים.

חיים אורון: למשל – בבריאות, למשל - בכיתות.

חיים אורון: אתה מבין איך הם עובדים?

חיים אורון: יש פירעון מוקדם כי יש כסף.

חיים אורון: אבל אם אנחנו נעלה בקשה, לגמור בניית כיתות באשדוד, נניח – הוא יגיד לך שאין כסף.

חיים אורון: נכון?

אהוד אדירי: חשוב להגיד שזה לא רק בשביל הקדמה של תשלומים.

אהוד אדירי: זו הלוואה שהמדינה משלמת עליה ריבית גבוהה.

יעקב ליצמן: מי בעד הבקשה?

יעקב ליצמן: מי נגד?

יעקב ליצמן: תודה, הבקשה אושרה.

חיים אורון: זה מנוף.

חיים אורון: ליצמן, אתה מחפש מנופים?

יעקב ליצמן: אני מוכן להתערב אתך שסל התרופות יסודר לפני הבחירות.

יעקב ליצמן: אני מוכן להתערב.

חיים אורון: זה לא רק סל תרופות.

חיים אורון: מה שהם עושים פה, עם פירעון מוקדם – זה בסדר, אם זה היה עסק.

יעקב ליצמן: למה אתה לא שואל אותו מה הוא עושה עם ה- 14 מיליארד שקל שנשארו לו?

יעקב ליצמן: למה הגירעון צריך להיות 1.5 כאשר הוא יכול לעשות את זה עד 3%?

יעקב ליצמן: אני לא מבין.

יעקב ליצמן: למה לא להיטיב קצת עם עמך?

חיים אורון: לא, כי זה הגג של ההוצאה.

חיים אורון: זה לא שייך לגירעון.

יעקב ליצמן: משרד החקלאות - אין נציג.

יעקב ליצמן: פנייה 698

בנימין אלון: שומריה - אלה מהמפונים.

יעקב ליצמן: רציתי להצביע בעד - מי בעד 698?

יעקב ליצמן: תודה, פנייה 698 אושרה.

יעקב ליצמן: בישיבה הקודמת הזמנתי מישהו לזה.

חיים אורון: אין לי בעיה, אבל אני יכול להיות מואשם כבעל עניין.

חיים אורון: פנייה 546, 547

יעקב ליצמן: אני רוצה להסב את תשומת לבכם שחברי "שינוי" בוועדת הכספים כבר חודש ימים לא השתתפו בישיבות.

יעקב ליצמן: נעלמו.

יעקב ליצמן: פשוט נעלמו.

1028: תסביר לפרוטוקול - למה אתה מעניש את "בית התפוצות".

יעקב ליצמן: אני העברתי הרבה פניות.

יעקב ליצמן: אחת הפניות של "שינוי" היתה על סל התרופות.

יעקב ליצמן: מיליון וחצי שקל הוא מוריד משירותי דת.

יעקב ליצמן: זו לא התגרות?

יעקב ליצמן: מה השינוי?

יעקב ליצמן: מאיפה הוא רוצה לתת את הכסף הזה לבית התפוצות?

יעקב ליצמן: משירותי דת.

גלעד ארדן: זה לא מהכסף ש"שינוי" קיבלה?

יעקב ליצמן: לא.

יעקב ליצמן: עכשיו אני אגיד לך מאיזה עוד סעיף - מסעיף קבורה חילונית.

יעקב ליצמן: שיהיה ברור - אני בעד לתת לבית התפוצות, אפילו כפליים ממה שרוצים להעביר, אבל צריך להיות חוצפנים להוריד את זה משירותי דת.

יעקב ליצמן: לכן, הפניה הזו לא תבוא לוועדה.

חיים אורון: אני רוצה להגיד לך שאם "אגודת ישראל" היתה צריכה לשלם לתשדירי בחירות זה היה עולה יותר ממיליון וחצי שקל, אבל אתה יודע טוב מאד - "שינוי" לא מחליטה מאיפה מורידים את הכסף.

חיים אורון: אם יש לך טענה - תביא אותה לאוצר.

חיים אורון: ההחלטה שמורידים את זה משירותי דת היא לא החלטה של "שינוי".

חיים אורון: הפגיעה בבית התפוצות בסיפור הזה היא בלתי הגיונית.

חיים אורון: אם שירותי דת זה התקציב הקטנטן של קבורה חילונית, אז גם אני נגד.

חיים אורון: אז בוא ביחד נפנה עכשיו למשרד האוצר לשנות את המקור - למשל, שיביאו את זה מתמיכה בענפי המשק.

יעקב ליצמן: אני מוכן להתאחד על זה כי אני אמרתי מהרגע הראשון – אני לא אעביר כסף משירותי דת.

יעקב ליצמן: זה עוול, זה גם חוצפה לבקש את זה ממני.

יעקב ליצמן: אבל, אני מוכן להתאחד, שזה יהיה מכל חברי הוועדה, להעביר כסף לבית התפוצות מסעיף אחר.

יעקב ליצמן: אני מבטיח שעוד היום, אם זה יגיע לכאן, אני אכנס את הוועדה לאשר את זה.

יחיאל חזן: משרד האוצר כבר העביר את כל המשכורות לרבנים הראשיים?

יחיאל חזן: למשל - הרב באריאל?

יחיאל חזן: אני יודע שהוא עוד לא קיבל משכורת.

יעקב ליצמן: אני חייב לעדכן אותך – שקלנו את הנושא של הרשויות המקומיות.

יעקב ליצמן: אמרנו שזה בתנאי שקיבלנו התחייבות לשלם - -

יחיאל חזן: נכון להבוקר- רב העיר אריאל, שמגיע לו בדין שכר, עדיין לא מקבל את המשכורת שלו.

מאיר בינג: מילה אחת לגבי המקור – חלק מההסכם הקואליציוני – שמו 13 מיליון לנושא הזה, והם החליטו, מתוך ה–13 מיליון להעביר מיליון וחצי לבית התפוצות.

יעקב ליצמן: לא משירותי דת.

יעקב ליצמן: שיחליפו את ה - -

חיים אורון: ל"שינוי" אין כסף.

חיים אורון: אף אחד מהם לא הרוויח את זה.

חיים אורון: אני לא מסכים שזה ירד מקבורה חילונית.

יעקב ליצמן: אנחנו, את הסעיף הזה לא נאשר.

יעקב ליצמן: אם תהיה פניה אחרת מהאוצר, כאשר המקור יהיה מסעיף אחר, שיתקבל על דעתנו - אם תבוא פניה אחרת נבוא להצביע.

יעקב ליצמן: בסדר?

1028: אולי נשמע מפי האוצר – אולי יש משהו שיש בו להאיר את עינינו, ויכול להיות שאנחונ פותרים את הבעיה.

יעקב ליצמן: לא.

יעקב ליצמן: אני לא אתן להוריד משירותי דת.

יעקב ליצמן: אם האוצר יביא מיליון וחצי ממקור אחר, ותאמין לי - לא צריך להיות גאון כדי להביא את זה ממקור אחר, תוך רבע שעה הם יכולים להביא את זה.

יעקב ליצמן: אני מציע להם לבוא, ואני מבטיח לכם - בלי נדר, אני אחכה כאן, ואכנס את הוועדה.

יחיאל חזן: אני תומך ביושב ראש.

יעקב ליצמן: מספר פניה 547, 546 - מיליון וחצי לבית התפוצות, מחזירים למשרד האוצר.

יעקב ליצמן: פנייה 170

יעקב ליצמן: אנחנו עוברים לפניה של בתי הדין הרבניים - פניה מספר 170.

מאיר בינג: הפניה נועדה לתקן טעות בבניית התקציב.

מאיר בינג: כאשר הממשלה החליטה להעביר את יחידת הגיור מבתי הדין הרבניים למשרד ראש הממשלה, אנחנו הפחתנו את מספר התקנים שהיו בבתי הדין הרבניים בנושא הזה, והעברנו למשרד ראש הממשלה.

מאיר בינג: הורדנו בטעות תקני שיא כוח אדם ולא חודשי עבודה.

מאיר בינג: אחרי זה התברר שהעובדים עובדים בחודשי העבודה.

מאיר בינג: אנחנו פשוט עושים פה המרה ונותנים להם תקני שיא כוח האדם בחזרה, ומורידים מהם כספים.

מאיר בינג: זה עניין טכני לחלוטין.

חיים אורון: אני בעד.

יעקב ליצמן: מי בעד פניה מספר 170?

יעקב ליצמן: מי נגד?

יעקב ליצמן: אושר, פנייה מס' 170 אושרה.

יעקב ליצמן: פנייה 699

חיים אורון: מה עם 699?

חיים אורון: לפי הסכם עם המפד"ל – רשויות מקומיות ומשרד הפנים.

חיים אורון: מה זה, בכלל?

חיים אורון: הפכתם את כל המדינה.

יעקב ליצמן: נגיע לזה.

יעקב ליצמן: אנחנו עוברים ל-699.

אודי בן דור: אני לא יודע להגיד הרבה מעבר למה שכתוב כאן - -

אבשלום וילן: אני רוצה להבין - זו נורמה שמשלמים לראשי עיריות לפי שיוך פוליטי?

אבשלום וילן: אני מציע לדחות את זה.

חיים אורון: אני בכלל לא מבין איך מחלקים - מה, אין קריטריונים אחידים?

חיים אורון: איך קובי הבר חותם על דבר כזה?

יצחק כהן: פעם ראשונה שאתה רואה דבר כזה?

חיים אורון: סף הבושה יורד.

חיים אורון: מה זה היישובים האלה?

יעקב ליצמן: אני מציע שנחכה מאוחר יותר להצביע.

יעקב ליצמן: פנייה 700, 701 אנחנו עוברים לבקשה 700, 701.

אודי בן דור: ביום חמישי פורסם מכרז להענקת אשראי לרשויות מקומיות שלא קיבלו עד היום אשראי, שהמערכת הבנקאית לא הסכימה לתת להם אשראי עד אותו מועד.

אודי בן דור: מדובר ב- 20 רשויות מקומיות שחתמו על תוכנית הבראה עד מחצית השנה, אך המערכת הבנקאית עדיין לא הסכימה לתת להן אשראי, ולכן יצא מכרז להמחאות זכות למענקי האיזון שלהם, ככה מקווים שזה יקל.

אודי בן דור: מה שהפניה הזו נועדה לעשות זה לתת חלק, שחלק מהאשראי שהם עדיין לא קיבלו כדי לסייע להם -

חיים אורון: על כמה כסף זה?

אודי בן דור: על 20 מיליון שקלים.

חיים אורון: מה זה, הוצאה או שזה ערבות?

אודי בן דור: לא, אין ערבות בעניין הזה.

אודי בן דור: זו הוצאה של 20 מיליון שקלים.

חיים אורון: ערבות?

אודי בן דור: לא, אין ערבות.

יצחק כהן: אני רוצה להבין – "הפניה נועדה להעביר לרשויות המקומיות חלף אשראי כמקדמה..." – מה זה חלף אשראי?

חיים אורון: זה למועצות שלא מצליחות לקבל מהבנקים.

חיים אורון: הבנקים לא נותנים להם אשראי.

יצחק כהן: זה אחוז לחודש, נכון?

יעקב ליצמן: מי בעד?

יעקב ליצמן: מי נגד?

יעקב ליצמן: פנייה 700-7001 אושרה, תודה רבה.

יעקב ליצמן: פנייה 702

יעקב ליצמן: אנחנו עוברים לפניה מספר 702.

גיא אבן: מדובר בהעברה לפעולות התנתקות ובנוסף לזה התאמות בהתאם לאומדן ביצוע.

יעקב ליצמן: מי בעד הבקשה?

יעקב ליצמן: מי נגד?

יעקב ליצמן: תודה, פנייה 702 אושרה.

יעקב ליצמן: פנייה 696 אנחנו עוברים לבקשה הבאה – 696 של התמ"ת.

אוהד רייפן: הפנייה נועדה לסבסוד עובדים במסלול תעסוקה בפריפריה במדינת ישראל.

יעקב ליצמן: מי בעד?

יעקב ליצמן: מי נגד?

יעקב ליצמן: פנייה 696 אושרה.

יעקב ליצמן: תודה רבה.

יעקב ליצמן: פנייה 699

יעקב ליצמן: אנחנו עוברים לבקשה הבאה – בקשה מספר 699.

ניסן סלומינסקי: אני רק רוצה למחות כאן שהאוצר כנראה תפס את - - .

ניסן סלומינסקי: לא איכפת לי, אני שמח שזה יהיה על גבי.

ניסן סלומינסקי: זו תוכנית הבראה שנעשתה במשרד הפנים בין איציק פלג, הסמנכ"ל נעשו תוכניות הבראה - זה תוכניות הבראה לשתי רשויות מקומיות.

ניסן סלומינסקי: לשומרון – 2 מיליון ו- 850, והר חברון - -

יחיאל חזן: אני נגד.

יעקב ליצמן: מי בעד הבקשה, מספר 699?

יעקב ליצמן: רוב.

יעקב ליצמן: מי נגד?

אבשלום וילן: אני ביקשתי שאלה - למה כתוב הסכם עם המפד"ל?

אבשלום וילן: אם זה רשויות מקומיות - -

יעקב ליצמן: אז הוא אמר –הוא ביקש בוועדה הזו - - מי בעד?

יעקב ליצמן: -8 מי נגד?

יעקב ליצמן: -

אבשלום וילן: רוויזיה.

יעקב ליצמן: מי בעד הרוויזיה?

יעקב ליצמן: מי נגד?

יעקב ליצמן: הרוויזיה לא אושרה, תודה.

יעקב ליצמן: פנייה 699 אושרה.

אבשלום וילן: זו בושה.

אבשלום וילן: פנייה 681

יעקב ליצמן: אנחנו עוברים לבקשה הבאה – בקשה מספר 681.

יעקב ליצמן: מדובר על 5 מיליארד, ו-445 מיליון להסכם "אגד".

יעקב ליצמן: ההסכם מצורף להעברה.

יוליה מרוז: אנחנו מדברים על פניה תקציבית שנועדה לתקצב הרשאה להתחייב שאמורה לאפשר לחתום על הסכם רב שנתי לתקופה של 10 שנים עם "אגד" על הסבסוד השוטף של "אגד".

יוליה מרוז: ההסכם הנוכחי - פג תוקפו עוד 3 ימים, ב- 31 לדצמבר, 2005.

יוליה מרוז: ההסכם הנוכחי שעומד להסתיים גם הוא נמשך 10 שנים כמו גם ההסכמים שקדמו - -

יעקב ליצמן: למה 10 שנים?

יוליה מרוז: במשא ומתן שנמשך שנתיים וחצי בין האוצר, לבין משרד התחבורה ו "אגד" על חידוש הסכם הסובסידיה – מבחינתו של "אגד" היתה דרישה מקדמית שזה יהיה הסכם שדומה להסכמים הקודמים מבחינת המשכו, מבחינת התמיכה, כי לטענתם זו היתה הדרך להבטיח להם יציבות פיננסי לזמן ארוך.

יעקב ליצמן: אבל אחרי 10 שנים - זה מוגזם.

יעקב ליצמן: אין שום הסבר.

יעקב ליצמן: אני בעד ההסכם, אני תומך, אבל זה מוגזם, כי אם אנחנו רוצים לשנות, צריכה להיות פה אפשרות.

יוליה מרוז: אז יש לי תשובה לזה - בין הממשלה ל "אגד" קיימים שני הסכמים כיום.

יוליה מרוז: הראשון הוא הסכם הסובסידיה והשני הוא הסכם התחרות, שנחתם בשנת 2000.

יוליה מרוז: הסכם התחרות, שגם לו, כמובן, יש השפעה - -

קריאות: - - -

יוליה מרוז: התשובה לשאלה - אמנם תקופת ההסכם החדש היא 10 שנים – מ- 1.1.2005 ועד 2015 אבל במקביל, קיים הסכם נוסף עם "אגד", שהוא הסכם שנחתם בשנת 2000, עד 2008.

יוליה מרוז: סיום הסכם הזה מהווה אבן דרך על התקופה של 10 שנים של הסכם הסובסידיה, שמאפשרת לממשלה לפתוח משא ומתן חדש - -

יעקב ליצמן: ההסכם הזה גם ייחתם כרגע עד 2015?

יוליה מרוז: לא.

יוליה מרוז: מה שאני מנסה להגיד - שבשנת 2008 אנחנו מגיעים לאבן דרך שפותחת משא ומתן חדש בין הממשלה ל "אגד" על היקפי תחרות נוספים , מה שכמובן גם משפיע על כלל הפעילות ועל אבן הדרך התחרותית ועל הסובסידיה המשולמת ל"אגד", ושם אנחנו רואים הזדמנות להשפיע ולשנות דברים שוב.

יוליה מרוז: יש התניה ברורה שלפני שנת 2009 מגיעים להסכם בין הממשלה ל "אגד" על המשך התחרות.

יוליה מרוז: היה ולא - יש סנקציות כספיות על "אגד" על מנת לגרום להם - -

גלעד ארדן: האם בהסכם הסובסידיה יש התניה להמשך הסבסוד בכך שלא ייחתם הסכם נוסף במקרה של ביטול- -?

יוליה מרוז: זו לא התניה בצורה של ביטול הסכם הסובסידיה במידה ואין הסכם תחרות, אבל יש סנקציה כספית רצינית על איחור של כל יום - -

חיים אורון: אני מזה שנים חושב שאם לממשלה היה שכל היא היתה מסבסדת הרבה יותר את התחבורה הציבורית, ולא עושה מה שהיא עושה עכשיו, עם כל הוויכוחים האלה.

חיים אורון: אני לא חושב שלא צריך לתת למישהו כסף שלא מגיע לו, אבל כל הגישה היא לא נכונה.

חיים אורון: הגישה היתה צריכה להיות שאומרים שמסבסדים את התחבורה הציבורית.

חיים אורון: עשו את זה ברכבת.

חיים אורון: מי שיסתכל מה מרכיב הסבסוד ברכבת, גם בתשתיות, גם בדלק, גם בשוטף יגיע לסכומים גדולים - ואני בעד זה.

חיים אורון: זה נכון מבחינת העומסים, זה נכון מבחינת הבטיחות ומעוד אלף בחינות.

חיים אורון: אבל פה הולכים עקום וכל פעם מתנהלים בצורה הזו.

חיים אורון: אני אצביע בעד.

חיים אורון: יש לי הערה לגבי סעיף 341 אומר שמפטרים 175 חברים - - עובדים זמניים, בשכר עבודה נמוך ואחר כך מסבירים לנו על תאונות דרכים - שעובדים אנשים שהם בדרגות שכר נמוכות, ועובדים שעות רבות.

חיים אורון: אחד היתרונות של התחבורה הציבורית הוא שעובדים שם אנשים ברמת שכר סבירה על פי הסכמי עבודה, והבטיחות והאחריות של העובד היא חלק מהתחבורה הציבורית.

חיים אורון: כולנו הרי שומעים את הסיפורים.

חיים אורון: זו היא התחרות האמיתית.

חיים אורון: בסוף, התחרות היא לא על מחיר המכונה.

חיים אורון: הוא קונה בספרד, ואלה קונים בספר.

חיים אורון: המחיר, בסוף זה על שכר העבודה, וכל הרפורמות הללו הן כדי להוריד את שכר העבודה על ידי עבודה לא מאורגנת, ואז מקבלים תאונה אחת ברכבת על משאית, תאונה שניה עם אוטובוס, ואז בודקים אם הנהג נסע 30 שעות, אם הטכנומטר זויף, וכל הדברים האלה.

חיים אורון: זה חלק מההוצאה הציבורית.

חיים אורון: טכנומטר.

חיים אורון: לכן אני לא יכול להוציא סעיף אחד מתוך כל הסעיף.

חיים אורון: אני, הייתי בהפגנתיות מוציא את הסעיף זה.

חיים אורון: למה צריך שיהיו יותר שכירים מחברים?

אריק פלדמן: זה חלק מהתהליכים - זה חלק מהפרישה הטבעית של חברים ועובדים שפורשים באופן טבעי.

חיים אורון: ואז לוקחים עובדים זמניים יותר זולים?

חיים אורון: כתוב פה, בעברית.

אריק פלדמן: העובדים הזמניים ב"אגד" מאורגנים במסגרת הסכמי עבודה - -

חיים אורון: כתוב פה: "חיסכון משמעותי בעלויות שכר".

אריק פלדמן: קח חבר ושכיר של 20-25 שנה - -

חיים אורון: אבל אם הוא פור ש- לוקחים בחור צעיר, את הבן שלו, בעלויות שכר של אדם צעיר.

חיים אורון: הם רוצים לשבור את הסיפור הזה?

חיים אורון: מה שקורה היום בענף התחבורה בנושא של העסקת עובדים הוא שערוריה שתעלה בחיי אדם, אם זה יתנהל ככה, כי כל התחרות היא על עובד שלא ישן כי המשאית היא אותה משאית והדלק הוא אותו דלק.

חיים אורון: על זה התחרות.

חיים אורון: בסוף הוויכוח הוא על שכר עבודה, ויחפשו עבודה זולה.

חיים אורון: על זה תהיה התחרות.

יעקב ליצמן: אני הודעתי ואני לא חוזר בי - שאני הולך לתמוך, ולהעביר את ההסכם הזה, על אף שיש לי טענות כרימון רק על "אגד" מבחינת מה שקורה בציבור החרדי.

יעקב ליצמן: תסתכל בכל יום בעיתונות החרדית על המכתבים למערכת - אתמול, היום - על השירות.

יעקב ליצמן: קו 402, קו 54, 49- על איזה קווים לא.

יעקב ליצמן: סרדינים זה לא מילה.

יעקב ליצמן: זה נורא ואיום, ומי כמוך יודע שהציבור העיקרי שמשת

יעקב ליצמן: מש ב "אגד", חלק גדול ממנו זה הציבור שאני מייצג.

יעקב ליצמן: השירות הוא באדמה, אם להתבטא בעדינות.

יעקב ליצמן: לכן אני אומר לך עכשיו, לפני כן - על אף שאני עומד לאשר את זה, אל תנצל את זה נגדי.

יעקב ליצמן: אני פונה אליך ואומר לך - שירות זה חלק בלתי נפרד מהדברים.

יעקב ליצמן: אתה חייב לתת להם את זה.

יעקב ליצמן: אני רוצה לשבת אתכם בצורה מסודרת לראות איך מלבנים את כל הבעיות.

ניסן סלומינסקי: אני שאלתי שאלה ולא היתה לי תשובה, אז דחינו את הדיון.

ניסן סלומינסקי: מפרסמים היום מכרזים להסעות מקבילות ל "אגד" במקומות אחרים.

ניסן סלומינסקי: במכרזים האלה התוצאות הן נמוכות מאד, הרבה יותר טובות, בלי סבסוד, בלי שום דבר, כולל חברות בת של "אגד" שניגשות, כך הבנתי.

קריאה: לא חברות בת, חברות של "אגד" יש בהן שליטה.

ניסן סלומינסקי: אני לא מצליח להבין.

ניסן סלומינסקי: אם, באמת, העלות האמיתית היא יותר נמוכה, גם בלי סבסוד, למה צריכים ללכת על עלות גבוהה.

חיים כץ: אמר חבר הכנסת אורון – העובדים עובדים ברמות שכר של עבדים.

חיים כץ: - -

ניסן סלומינסקי: קראתי - - .

ניסן סלומינסקי: זה לא היה "אגד" אלא דווקא חברות אחרות.

חיים כץ: - - -

ניסן סלומינסקי: מישהו ייתן תשובה על כך?

ניסן סלומינסקי: דעתי באמת פתוחה, ואני צריך להחליט איך להצביע.

יצחק כהן: שמענו את האוצר, רבותיי, גם ביום שני וגם היום.

יצחק כהן: אני מניח שזו תולדה של משא ומתן ארוך ומייגע.

יצחק כהן: בקשה אישית -המתחרים החדשים שנכנסו מתחרים בכם בשירות.

יצחק כהן: אנחנו נתמוך, אבל תשפרו את השירות.

אריק פלדמן: אמרתי כמה פעמים - נעשה את הכל, נעשה כמיטב יכולתנו, על מנת לשפר את השירות.

אריק פלדמן: אנחנו יודעים איפה התקלות והבעיות ואנחנו יודעים מה היכולות שלנו, ונעשה כמיטב יכולתנו לשפר.

אריק פלדמן: כמובן שבלי שום קשר - נשב אתך וראה בדיוק הבעיות והיכן צריך להתמקד יותר.

יעקב ליצמן: מי בעד 681?

יעקב ליצמן: מי נגד?

יעקב ליצמן: תודה, אושר.

יעקב ליצמן: פנייה 681 אושרה.

חיים אורון: מה חילקו לנו פה, עכשיו?

חיים אורון: "דובר משרד התחבורה - - - 5 מיליארד"?

יוליה מרוז: אני יכולה להסביר את זה.

יעקב ליצמן: אני מודיע לכם שאני מתכונן מחר להביא אישור של 46 מוסדות, בנוגע ל-2005, להציל להם את השנה.

יעקב ליצמן: אני מניח שגמרנו את ההעברות התקציביות, אבל אם יהיה משהו חריג - אני אשתדל להודיע לכל אחד ואחד מכם.